Մեր ընթերցողներին արդեն տեղեկացրել ենք, որ ՀՀ զինված ուժերում գործածության է դրվել «Հայրենիքի պաշտպանի ազգային-գաղափարական դաստիարակության ուղեցույց-ձեռնարկը»: Այն նպատակ ունի հստակեցնելու ՀՀ զինված ուժերում ազգային գաղափարախոսության հիմնադրույթների և ազգային բանակի ավանդույթների կիրառման շրջանակները, համակարգելու դրանց պահպանմանն ու արդյունավետ կիրառմանը, ազգային գաղափարականությամբ տոգորված զինվորականի ձևավորմանը միտված միջոցառումները: Հաշվի առնելով ձեռնարկի կարևորությունը՝ ներկայացնում ենք ուղեցույցի մշակման նպատակով ստեղծված աշխատանքային խմբի ղեկավար, ԱՀՏԱ վարչության բաժնի պետ, գնդապետ Ա. Ալեքսանյանի պարզաբանումները: